Dr. Kravcsenko Tetyana

Pintér Róbert

Ruskó József

önkormányzati képviselők

Bábolna város 2025. évi fejlesztési terv

(javaslat)

A) Település fejlesztés:

1./ Az ácsi dombról a városba érkező forgalom lassítása.

Javaslat: Az ácsi dombra tervezett körforgalom a Wesselényi utca és a Rózsaerdei utca kereszteződésbe illesztése. Ezzel egy beruházás keretében valósulhat meg a forgalom lassítás, a Wesselényi és a Rózsaerdei utca „kiegyenesítése” és az új lakópark bekötése a forgalomba.

2./ Óvoda, bölcsőde parkoló férőhelyeinek bővítése.

Javaslat: Mivel az önkormányzatnak már nincs az óvodák közvetlen szomszédságában saját területe, ezért javasoljuk a Ménesbirtok vezetőjének megkeresését - legalább szóbeli engedély megadása céljából - a tulajdonukban lévő területeken való parkolás lehetőségéről!

3./ Bábolnához tartozó puszták ivóvíz és szennyvíz kezelésének fejlesztése.

Javaslat: Házi szennyvíztisztító berendezések telepítésének megfontolása a csatornahálózatra nem köthető területeken.

Sürgősen megoldandó feladat: Jelenleg a szabályosan, zárt - nem elszivárgó – szennyvíz aknával rendelkező tulajdonosoknak magánszemélyként nem biztosított a szippantási lehetőségük! Jelenleg csak a szerződést kötött vállalkozásoktól szállítják el a szennyvizet.

4. / A biztonságosabb gyalogos forgalom érdekében az elkopott gyalogátkelő helyek újrafestése, a meglévők jó beláthatóságának biztosítása.

( Pl. a buszpályaudvar-árkád közötti beláthatatlan gyalogátkelő. A Csikótelepi út és a Mészáros utca sarkán is volt valamikor egy gyalogátkelőhely, aminek felfestése azóta teljesen elkopott. Ennek következtében a Csikótelepi útról és a Kisfaludy lakótelepről a Dr. Köves János út felé a Mészáros utcán való átkelés csak szabálytalanul lehetséges, így balesetveszélyes.)

5./ A buszpályaudvaron lévő fedett váró otthonosabbá tétele Bábolnára jellemző motívumokkal.

6./ Toldi Miklós utca vízelvezető árok problémájának orvoslása.

B) Kis összegű beruházások:

1./ 1 db.. házi hangosítást szolgáló eszköz beszerzése a bölcsődének és óvodának. (Az óvoda és bölcsőde egy évben több saját szervezésében lebonyolított programot vállal, amelyhez nincs meg a szükséges eszközük.)

Javaslat: pl.: 1 db. JBL 710. partybox + 1 db. iker rádiómikrofon.

(Össz.költség max.: bruttó 400 ezer Ft.)

2./ Bábolna városközponti körforgalom időmérő órájának pótlása.

C) Egészségügy:

1./ Az egészségügyi központ szakrendelésekkel való újbóli feltöltése.

Javaslat: Szolgáltatást nyújtó eü.-i központok ez irányú megkeresése.

D) Egyéb:

1./ A fiatalok, ifjú házasok, gyermekes családok itthon tartása.

A településünk elöregedését meg kell akadályozni!

Javaslat: A testület által kidolgozott jól átgondolt ötletekkel el kell érnünk, hogy a fiataljaink ne vándoroljanak el a településről! Még ha a munkahelyük máshol is van, a lakóhelyük Bábolna maradjon. Különböző támogatásokkal, kedvezményekkel el kell érni, hogy Bábolna egy csábító lakóhely legyen! (pl. letelepedési támogatás, albérleti hozzájárulás a településen, kedvezményes építési telek biztosítása… természetesen mindez a hozzájuk tartozó kötelezettségekkel együtt.